2014. gada 10. decembrī Rīkojums Nr. 770

Rīgā (prot. Nr. 69 27. §)

**Par finanšu līdzekļu piešķiršanu no valsts budžeta programmas**

"**Līdzekļi neparedzētiem gadījumiem**"

Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt 15 240 *euro*,tai skaitā:

1. Izdevumiem saistībā ar palīdzības sniegšanu Ukrainas krīzes laikā cietušajām personām 14 606 *euro*, no tiem:

1.1. Veselības ministrijai (Nacionālajam veselības dienestam) 11 789 *euro*, lai segtu izdevumus saistībā ar Ukrainas protestu laikā cietušo personu ārstēšanu Latvijas ārstniecības iestādēs;

1.2. Ārlietu ministrijai 1 258 *euro*, lai segtu izdevumussaistībā ar Ukrainas protestu laikā cietušo un viņu pavadošo personu nogādāšanu no Ukrainas uz Latviju un no Latvijas uz Ukrainu;

1.3. Labklājības ministrijai 1 559 *euro*, lai segtu valsts sabiedrības ar ierobežotu atbildību "Nacionālais rehabilitācijas centrs "Vaivari"" izdevumus saistībā ar tehnisko palīglīdzekļu nodrošināšanu Ukrainas krīzes laikā cietušai personai.

2. Veselības ministrijai (Nacionālajam veselības dienestam) 634 *euro*, lai kompensētu izdevumus, kas radušies ārstniecības iestādēm laikposmā no 2014. gada 1. jūlija līdz 2014. gada 30. septembrim saistībā ar traģēdiju Rīgā, Priedaines ielā 20.

Ministru prezidente Laimdota Straujuma

Veselības ministrs Guntis Belēvičs